hotchpotch/miracl-hf-unified huggingface dataset:
कंगना राणावत
कंगना रनौत (जन्म: 23 मार्च, 1987) हिन्दी फिल्मों की एक प्रसिद्ध अभिनेत्री हैं। वे मुम्बई में रहती हैं। २०१४ में आई फिल्म क्वीन में अपने जबरदस्त अभिनय के कारण कंगना को बॉलीवुड की क्वीन भी कहा जाता है। 2019 के लिए 67 वे फ़िल्म पुरुस्कार हेतु मणिकर्णिका ओर पंगा फ़िल्म के लिए कंगना राणावत को सर्वश्रेस्ठ अभिनेत्री पुरुस्कार दिया गया। रनौत ने त्रिभाषी बायोपिक फिल्म तलाइवी में राजनेता जयललिता की भूमिका निभाई।
रनौत को मीडिया में देश के सबसे अच्छे कपड़े पहनने वाली हस्तियों में से एक के रूप में जाना जाता है, और प्रेस में मुखर होने के लिए जाना जाता है। अपने व्यक्तिगत और व्यावसायिक संबंधों की लगातार रिपोर्टों के साथ, उसने जो राय दी है, उसने अक्सर विवादों को जन्म दिया है।
कंगना रनौत का जन्म हिमाचल प्रदेश में हुआ। उनकी मां, आशा रनौत एक स्कूल शिक्षक हैं, और उनके पिता, अमरदीप रानौत, एक व्यवसायी हैं। उनकी एक बड़ी बहन रंगोली चंदेल है, जो 2014 में उनके प्रबंधक और एक छोटे भाई, अक्षत है। उनके परदादा, सरजू सिंह रानौत, विधान सभा के सदस्य थे और उनके दादा भारतीय प्रशासनिक सेवा के अधिकारी थे।
दिल्ली में अस्मिता थिएटर ग्रुप के साथ अपने अभिनय कैरियर की शुरुआत की। कंगना राणावत ने सुप्रसिद्ध रंगमंच निर्देशक अरविन्द गौड़ के अंतर्गत प्रशिक्षण प्राप्त किया। कंगना ने अरविन्द की थियेटर कार्यशाला में इंडिया हैबिटेट सेंटर में भाग लिया और कई नाटकों में अभिनय किया। अरविन्द गौड़ के साथ उनका पहला नाटक गिरीश कर्नाड का रक्त् कल्याण था।
28 मार्च 2016 को, ‘तनु वेड्स मनु रिटर्न्स’ में शानदार अभिनय के लिए कंगना को राष्ट्रीय पुरस्कार दिया गया
मई 2021 में, ट्विटर ने कंपनी की अपमानजनक व्यवहार नीति और घृणित आचरण नीति के अनुसार, रानौत के अकाउंट को स्थायी रूप से निलंबित कर दिया। ट्विटर के प्रवक्ता के अनुसार, रानौत को ऑफ़लाइन नुकसान और हानिकारक ट्वीट्स की श्रृंखला में शामिल पाया गया था।
कंगना राणावत कई पुरस्कार प्राप्त किये है, जिसमें पद्म श्री, भारतीय गणराज्य का चौथा सर्वोच्च नागरिक पुरस्कार, तीन राष्ट्रीय फिल्म पुरस्कार, चार फ़िल्मफ़ेयर पुरस्कार, तीन अंतर्राष्ट्रीय भारतीय फ़िल्म अकादमी पुरस्कार, और प्रत्येक स्क्रीन, जी सिने और प्रोड्यूसर्स गिल्ड पुरस्कार समारोह से एक-एक पुरस्कार शामिल हैं।
गैंगस्टर (2006 फ़िल्म)
गैंगस्टर - ए लव स्टोरी वर्ष 2006 में बनी हिन्दी भाषा की प्रेम एवं अपराध-रोमांच आधारित फिल्म है, जिसका निर्देशन व सह लेखन अनुराग बसु ने किया है, एवं फ़िल्म निर्माण "विशेष फ़िल्मस" के बैनर के मुख्य निर्माता महेश भट्ट ने किया है। फ़िल्म की मुख्य भूमिकाओं में इमरान हाशमी, शाइनी आहूजा, गुलशन ग्रोवर के साथ नवोदित कलाकार में कंगना राणावत ने भी पर्दापर्ण किया है। फ़िल्म का संगीत निर्देशन प्रीतम चक्रवर्ती ने किया है। फ़िल्म त्रिकोणीय प्रेम-अपराध पर केंद्रित है जिसमें एक बार डांसर परिस्थितिवश दो व्यक्ति जिनमें एक अपराधी और एक साधारण युवक से प्रेम हो जाता है, जिसे मिडिया ने सामयिक तौर पर अपराध माफिया अबु सालेम तथा अभिनेत्री मोनिका बेदी के संबंधों पर आंशिक रूप से आधारित बताया है, जिसे निर्देशक अनुराग ने सिरे से इंकार कर दिया। यह फ़िल्म वर्ष 2006 को व्यावसायिक एवं समीक्षात्मक तौर पर काफी सफल रही।  नई अभिनेत्री के रूप में कंगना राणावत के भावपूर्ण अभिनय एवं सशक्त उपस्थिति के लिए भी प्रशंसा की गई तथा उन्हें सर्वश्रेष्ठ नवोदित कलाकार के तौर पर विभिन्न पुरस्कार एवं सम्मान से नवाजा गया।
वो लम्हे (2006 फ़िल्म)
वो लम्हे 2006 में बनी हिन्दी भाषा की फिल्म है।
मानव अधिवास
मानव अधिवास से तत्पर्य मानव द्वारा रचित उस रचना से है, जो उसके रहने या कार्य करने या अन्य आवाश्यकता की पूर्ति के लिए बनाई गई हैं। ये अधिवास मानव के सांस्र्क्ततिक वातावरण का अभिन्न अंग होते हैं।  स्थायी खेती एवं स्थानिय व्यवसाय करने वाले सभी लोगों के स्थायी अधिवास होते हैं। पश्चिमी राजस्थान में रेबारी एवं गायरी तथा बंजारा जाती द्वारा प्रवास के दोरान अस्थाई अावास बनाये जाते है|
प्रवसन
प्रवसन एक प्रकार की भौगोलिक प्रवासिता हैं, जो एक भौगोलिक इकाई और दूसरी भौगोलिक इकाई के बीच देख्नने को मिलती है, जिसमे रहने का मूल स्थान और पहुचने का स्थान दोनो में भिन्न्ता मिलती हैं।
मध्य-पूर्व चौकड़ी
मध्य-पूर्व चौकड़ी या मिडिल-ईस्ट क्वाट्रेट मध्य-पूर्व में शांति प्रयासों में लगी चार प्रमुख शक्तियों--अमरीका, रूस, यूरोपीय संघ और संयुक्त राष्ट्र का समूह है। इसकी स्थापना 2002 मे मध्य-पूर्व मे उत्पन्न तनाव के कारण हुई। टोनी ब्लेयर इस चौकड़ी के वर्तमान दूत है।
परिवहन
परिवहन उस सुविधा को कहते हैं जिसमें जीव और निरजीवको एक स्थान से दूसरे स्थान तक पहुंचाते हैं।
वन्य जीव संरक्षण
भारत में वन्य जीव संरक्षण हेतू राष्ट्रीय उद्यानों एवं वन्य जीव अभयारण्यों कि स्थापना की गई हैं। वर्तमान में देश में ८९ राष्ट्रीय उद्यान एवं ४९० वन्य जीव अभयारण्य हैं।
चुप चुप के
चुप चुप के 2006 में बनी प्रियदर्शन द्वारा निर्देशित हिन्दी भाषा की हास्य-नाट्य फिल्म है। मूल रूप से "खट्टा मीठा" के रूप में शीर्षकित, फिल्म की कहानी मलयालम फिल्म "पंजाबी हाउस" (1998) से अनुकूलित की गई है। फिल्म में शाहिद कपूर और करीना कपूर अपनी एक साथ तीसरी फिल्म में नेहा धूपिया, सुनील शेट्टी, परेश रावल, राजपाल यादव, शक्ति कपूर, ओम पुरी और अनुपम खेर के साथ हैं।
जीतू (शाहिद कपूर) एक किस्मत का मारा एक लड़का है, जो जिस भी व्यापार में पैसे लगाता है, वो सब डूब जाता है। उसके ऊपर कर्ज बढ़ता ही जाता है। उसके इतने सारे कर्ज के कारण उसके पिता और सारे लोग उससे परेशान रहते हैं। परेशान हो कर वो अपनी मंगनी, पूजा (सुषमा रेड्डी) से तोड़ देता है और ख़ुदकुशी करने का फैसला करता है, ताकि उसके मरने के बाद बीमा के पैसे से उसके पिता सारा कर्ज उतार सकें। वो जिससे भी कर्ज लिए रहता है, उन सभी को नदी के किनारे बुलाता है और ये बात बता कर पानी में कूद जाता है। लोगों के काफी ढूंढने के बाद भी उसकी लाश नहीं मिलती है। तैराक कहते हैं कि पानी का बहाव ज्यादा होने के कारण लाश बहुत दूर चले गई होगी।
मछ्ली पकड़ने वाले गुंडिया (परेश रावल) और बंड्या (राजपाल यादव) को जाल में एक इंसान (जो असल में जीतू है) मिलता है। वे लोग उसे अस्पताल ले जाते हैं और वहाँ वे लोग जीतू को गूंगा और बेहरा सोचने लगते हैं। जीतू भी ऐसा ही नाटक करने लगता है। प्रभात सिंह चौहान (ओम पूरी) अपने पैसे न मिलने के कारण गुंडिया की नाव ले जाता है। जब गुंडिया उसके पास नाव वापस मांगने आता है तो प्रभात सिंह चौहान उसे कुछ गारंटी के रूप में रखने के लिए देने बोलता है। वो गारंटी के रूप में जीतू और बंड्या को दे देता है और नाव ले कर चले जाता है।
उन दोनों को वहाँ नौकर के रूप में काम कराया जाता है। एक दिन मीनाक्षी (नेहा धूपिया) और श्रुति (करीना कपूर) को पता चलता है कि जीतू गूंगा बेहरा नहीं है। वे लोग उसके राज को राज रखने के बदले कुछ और कराना चाहते हैं। श्रुति की शादी ऐसे घर में तय होती है, जो बस पैसों के लालच में होता है। मीनाक्षी इस शादी को तोड़ने के लिए जीतू से श्रुति का प्रेमी बन कर उनको फोन करने बोलती है, जिससे रिश्ता टूट जाता है।
मीनाक्षी को पता चलता है कि जीतू के ऊपर बहुत सारा कर्ज है और वो पैसों के लिए कुछ भी कर सकता है। जीतू और प्रभात कार से बहुत सारे पैसों के साथ जाते हैं और एक सड़क हादसे का शिकार हो जाते हैं। उन दोनों के न लौटने के कारण उन्हें ऐसा लगता है जैसे जीतू ने कुछ कर दिया है। मीनाक्षी के कहने पर पुलिस जीतू को पकड़ कर उसकी अच्छी तरह पिटाई करती है। प्रभात घर लौटता है और बताता है कि उसके कार की टक्कर हो गई थी, उसके बाद जीतू उसे अस्पताल ले गया और पैसे जिसे देने थे, उसे देकर दवाई लेने गया था, पर लौटा नहीं। ये बात जान कर उन सभी को पछतावा होता है। वे लोग बंड्या के हाथों उसके कर्ज का सारा पैसा गाँव भिजवा देते हैं, और वो आकर बताता है कि पूजा की शादी हो चुकी है, जिसे सुन कर जीतू खुश हो जाता है। इसी बीच श्रुति अपने प्यार का जीतू के सामने इजहार करती है। मंगल को पता चलता है कि श्रुति को जीतू से प्यार करने लगी है और वो उन दोनों की शादी कराने का फैसला करता है। जीतू जो अब कर्ज से मुक्त हो चुका है और श्रुति से प्यार करने लगा है, वो शादी के लिए मान जाता है।
इसी बीच जीतू के घर वालों को जीतू के जीवित होने का पता चल जाता है। वे लोग शादी के समारोह में आते हैं और सभी में बहस शुरू हो जाती है। जब पूजा को पता चलता है कि श्रुति बोल नहीं सकती, तो उसका मन बदल जाता है और वो जीतू को श्रुति से शादी करने बोलती है। इसके बाद जीतू और श्रुति की शादी हो जाती है और वे लोग हमेशा खुश रहते हैं।
जादूगर (1989 फ़िल्म)
जादूगर 1989 में बनी हिन्दी भाषा की फिल्म है।
प्रकृति विज्ञान
प्रकृति विज्ञान प्रकृतिक पत्वों से संबंधित जानकारी देता है।
अलबर्ट पिन्टो को गुस्सा क्यों आता है (1980 फ़िल्म)
अलबर्ट पिन्टो को गुस्सा क्यों आता है 1980 में बनी हिन्दी भाषा की फ़िल्म है। यह 1980 में आई एक बॉलीवुड फ़िल्म है जिसे पर्दे पर नसीरुद्दीन शाह , स्मिता पाटिल और शबाना आज़मी ने अपने अभिनय से साकार किया था । सईद मिर्ज़ा के निर्देशन में बनी इस फ़िल्म में अल्बर्ट पिंटो नामक किरदार है जो तत्कालीन समाजिक और राजनितिक परिस्थितियों से विचलित हो अपने अधिकारों के लिए उठ खड़ा होता है । एक आम आदमी , शोषित वर्ग की समस्याओं को समझती उनकी विस्तृत पड़ताल करती यह फ़िल्म मौजूदा (2019) में भी बेहद प्रासंगिक है ।
शूल (1999 फ़िल्म)
शूल 1999 में बनी हिन्दी भाषा की फिल्म है।
चक्रवर्ती (अभिनेता)
चक्रवर्ती हिन्दी फ़िल्मों के एक अभिनेता हैं।
दिल्लगी (1999 फ़िल्म)
दिल्लगी 1999 में बनी हिन्दी भाषा की फिल्म है।
सनी (1984 फ़िल्म)
सनी १९८४ में बनी हिन्दी भाषा की फ़िल्म है।
दुनिया (1984 फ़िल्म)
दुनिया १९८४ में बनी हिन्दी भाषा की फ़िल्म है।
कपास
कपास एक नकदी फसल हैं।यह मालवेसी कुल का सदस्य है।संसार में इसकी 2 किस्म पाई जाती है। प्रथम को देशी कपास (गासिपियाम अर्बोरियाम)एवं (गा; हरबेरियम) के नाम से जाना तथा दूसरे को अमेरिकन कपास (गा, हिर्सूटम)एवम् (बरवेडेंस)के नाम से जाता है। इससे रुई तैयार की जाती हैं, जिसे सफेद सोना कहा जाता हैं | कपास के पौधे बहुवर्षीय ,झड़ीनुमा वृक्ष जैसे होते है।जिनकी लंबाई 2-7 फीट होती है। पुष्प, सफेद अथवा हल्के पीले रंग के होते है।कपास के फल बाल्स (balls) कहलाते है,जो चिकने व हरे पीले रंग के होते हैं इनके ऊपर ब्रैक्टियोल्स कांटो जैसी रचना होती है।फल के अन्दर बीज व कपास होती है। कपास की फसल उत्पादन के लिये काली मिट्टी की आवश्यकता पड़ती है।भारत में सबसे ज्यादा कपास उत्पादन गुजरात में होता है। कपास से निर्मित वस्त्र सूती वस्त्र कहलाते है। कपास मे मुख्य रूप से सेल्यूलोस होता है।
कपास के प्रकार - कपासी एक गांठ का वजन 170 किलोग्राम केंद्रीय कपास अनुसंधान संस्थान नागपुर महाराष्ट्र कपास विश्लेषण प्रयोगशाला मटुंगा महाराष्ट्र कपास का रेशा लेंट कहलाता है कपास का छोटा रे फज कहलाता है कपास के बीजों में जहरीला पन गोशी पॉल के कारण होता है
मनीलाल डाक्टर
मनीलाल मगन्लाल डाक्टर (२८ जूलाई १८८१ - ८ जनवरी १९५६) भारत में जन्मे, लंदन शिक्षित वकील और नेता था, जो[के अनेक देशों की यात्रा की ब्रिटिश साम्राज्य समेत, [फिजी]], मॉरीशस और अदन, को कानूनी सहायता उपलब्ध कराने के स्थानीय जातीय भारत आबादी. वह मिले गाँधी, जो उसे कहा मॉरीशस जाना, जहां उन्होंने भारत का प्रतिनिधित्व किया अदालत में Mauritians और संपादित एक समाचार पत्र,"हिन्दुस्तानी". गांधी के बाद बाद एक फिजी में बैरिस्टर के लिए जरूरत से उसे सूचित किया और वह में फिजी में 1912 पहुंचे। भारतीय आबादकार फिजी में वह भी प्रतिनिधित्व हिंद फ़ीजी अदालत में एस, एक समाचार पत्र शुरू और फिजी भारतीयों, भारतीय इंपीरियल एसोसिएशन के रूप में जाना के लिए एक संगठन की स्थापना की। 1916 में द्वारा-विधान परिषद (फिजी) | फिजी विधान परिषद, फिजी की सरकार के साथ संबंध वह खराब करने नामांकन के लिए पारित किया जब वह था। सरकार ने उन्हें हिंसा और 1920 हड़ताल की तोड़फोड़ का आरोप लगाया और उसे वापस भेजा. उन्होंने कई ब्रिटिश उपनिवेशों में कानून अभ्यास करने से रोक लगा दी थी। वह बाद में अदन में कानून अभ्यास, सोमालिया और बिहार राज्य में कामयाब रहे भारत पर में अपने अंतिम दिन बिताए मुंबई.
मूल अधिकार
वे अधिकार जो लोगों के जीवन के लिये अति-आवश्यक या मौलिक समझे जाते हैं उन्हें मूल अधिकार (fundamental rights) कहा जाता है। प्रत्येक देश के लिखित अथवा अलिखित संविधान में नागरिक के मूल अधिकार को मान्यता दी गई है। ये मूल अधिकार नागरिक को निश्चात्मक (positive) रूप में प्राप्त हैं तथा राज्य की सार्वभौम सत्ता पर अंकुश लगाने के कारण नागरिक की दृष्टि से ऐसे अधिकार विषर्ययात्मक (negative) कहे जाते हैं। मूल अधिकार का एक दृष्टांत है "राज्य नागरिकों के बीच परस्पर विभेद नहीं करेगा"। प्रत्येक देश के संविधान में इसकी मान्यता है।
मूल अधिकारों का सर्वप्रथम विकास ब्रिटेन में हुआ जब १२१५ में सम्राट जॉन को ब्रिटिश जनता ने प्राचीन स्वतंत्रताओं को मान्यता  प्रदान करेने हेतु "मैग्ना कार्टा" पर हस्ताक्षर करने को बाध्य कर दिया था। इसे भारत के संविधान का मैग्नार्टा भी कहते हैं। भारत के मूल अधिकार अमेरिका से लिए गए है।
मूल संविधान में सात मौलिक अधिकार थे परन्तु वर्तमान में छः ही मौलिक अधिकार हैं| मौलिक अधिकार निम्नलिखित हैं :
ज्ञान योग
ज्ञान योग "ज्ञान" और स्वं का जानकारी प्राप्त करने को कहते है। ये अपनी और अपने परिवेश को अनुभव करने के माध्यम से समझना है। स्वामी विवेकानन्द के ज्ञानयोग सम्बन्धित व्याख्यान, उपदेशों तथा लेखों को लिपिबद्ध कर 'ज्ञानयोग' पुस्तक में संकलित किया है। ज्ञान के माध्यम से ईश्वरीय स्वरूप का ज्ञान, वास्तविक सत्य का ज्ञान ही ज्ञानयोग का लक्ष्य है। स्वामी विवेकानंद द्वारा रचित ज्ञानयोग वेदांत के अंतर्गत सत्यों को बताकर वेदांत के सार रूप में प्रस्तुत है।
एक रूप में ज्ञानयोगी व्यक्ति ज्ञान द्वारा ईश्वरप्राप्ति मार्ग में प्रेरित होता है। स्वामी विवेकानंद द्वारा रचित ज्ञानयोग में मायावाद,मनुष्य का यथार्थ व प्रकृत स्वरूप,माया और मुक्ति,ब्रह्म और जगत,अंतर्जगत,बहिर्जगत,बहुतत्व में एकत्व,ब्रह्म दर्शन,आत्मा का मुक्त स्वभाव आदि नामों से उनके द्वारा दिये भाषणों का संकलन है।
अब यदि विश्लेषण किया जाये तो वास्तव में ज्ञान योगी मायावाद के असल तत्व को जानकर,अपनी वास्तविकता और वेदांत के अद्वैत मत के अनुरूप आत्मा के वास्तविक स्वरूप को जानकर मुक्ति प्राप्त करता है।
मन्त्र योग
मन्त्र योग "ॐज्ञान " जो भी साधाक है वो करना। ॐ का उत्चारण करना जैसे नाभी चक्र, श्वास-प्रश्वास।
मूल कर्त्तव्य
संविधान के पुनरीक्षण के लिए गठित स्वर्ण सिंह समिती की रिपोर्ट के आधार पर १९७६ में ४२वें संविधान संशोधन द्वारा संविधान में भाग ४-क तथा अनुच्छेद ५१-क को जोड़कर १० मूल कर्त्वयों को शामिल किया गया।
महल (1969 फ़िल्म)
महल 1969 में बनी हिन्दी भाषा की फिल्म है।
ज़मीन (2003 फ़िल्म)
ज़मीन 2003 में बनी हिन्दी भाषा की फिल्म है।
हिमेश रेशमिया द्वारा संगीतबद्ध फिल्म की संगीत एल्बम को टी सीरीज़ द्वारा 16 अगस्त 2003 को जारी किया गया था।
सलाम नमस्ते (2005 फ़िल्म)
सलाम नमस्ते 2005 में बनी हिन्दी भाषा की फिल्म है। यह चलचित्र अस्ट्रेलिया स्थित प्रवासी भारतीयौं को प्रमुख पात्र के रूप मैं चित्रित है। इस चलचित्र के मुख्य नायक शिक्षा से एक वास्तुशास्त्री होते हैं जो व्यंजनकार का काम करते हैं और मुख्य नायिका एक चिकित्सा शास्त्र के छात्रा होते हैं जो रेडियो जकी का भी काम करती है।
श्री ४२० (1955 फ़िल्म)
श्री ४२० 1955 में बनी हिन्दी भाषा की फिल्म है।
श्री 420 (1955) बॉलीवुड फिल्म राज कपूर द्वारा निर्मित, राज कपूर और नरगिस अभिनीत व राज कपूर के निर्देशन में बनी है। संख्या 420 धोखाधड़ी के अपराध के लिए सजा का प्रावधान है जो भारतीय दंड संहिता की धारा 420 को संदर्भित करता है, इसलिए, "श्री 420" एक बेईमान के लिए एक अपमानजनक शब्द है। फिल्म में राज व उसके सफलता के सपनों के साथ बंबई में आने पर बनी है, जो एक गरीब लेकिन शिक्षित अनाथ पर केंद्रित है। कपूर का किरदार भारी चार्ली चैपलिन की 'थोड़ा आवारा " से ज्यादा प्रभावित है, अपनी फिल्म आवारा (1951) में कपूर के किरदार की तरह ही हैं। यह ख्वाजा अहमद अब्बास द्वारा रचित तथा संगीत शंकर जयकिशन की टीम द्वारा रचा गया था। गीत शैलेन्द्र द्वारा लिखे गए थे।
राष्ट्रीय फ़िल्म पुरस्कार – बांग्ला भाषा की सर्वश्रेष्ठ फ़िल्म
राष्ट्रीय फ़िल्म पुरस्कार – बांग्ला भाषा की सर्वश्रेष्ठ फ़िल्म वर्ष की बांग्ला भाषा की सर्वश्रेष्ठ फ़िल्म को दिया जाता है।
राष्ट्रीय फ़िल्म पुरस्कार – सर्वश्रेष्ठ निर्देशन
राष्ट्रीय फ़िल्म पुरस्कार – सर्वश्रेष्ठ निर्देशन प्रतिवर्ष वर्ष के सर्वश्रेष्ठ निर्देशन के लिये दिया जाता है।
राष्ट्रीय फ़िल्म पुरस्कार – सर्वश्रेष्ठ पटकथा
राष्ट्रीय फ़िल्म पुरस्कार – सर्वश्रेष्ठ पटकथा प्रतिवर्ष वर्ष में बनी फ़िल्मों में सर्वश्रेष्ठ पटकथा के लिये दिया जाता है।
दाता (१९८९ फ़िल्म)
दाता 1989 में बनी हिन्दी भाषा की फिल्म है।
उत्तोरण (1994 फ़िल्म)
उत्तोरण 1994 में बनी हिन्दी भाषा की फिल्म है।
विरुद्ध (2005 फ़िल्म)
विरुद्ध 2005 में बनी हिन्दी भाषा की फिल्म है।
अनुषा धाँडेकर
अनुषा धाँडेकर (जन्म: 1 जनवरी, 1982) हिन्दी फ़िल्मों की एक अभिनेत्री हैं। है इन्होने 2006 में आई फिल्म विरुद्व के लिए इनको सर्वश्रेष्ठ डेब्यू अभिनेता का अवार्ड प्राप्त हुआ । इन्होने बालीवुड, मराठी और तमिल फिल्मो में भी काम किया है।
एन्थनी कौन है? (2006 फ़िल्म)
एन्थनी कौन है? 2006 में बनी हिन्दी भाषा की फिल्म है।
आड्री हेपबर्न
आड्री हेपबर्न (४/५/१९२९ – २०/१/१९९३) एक ब्रिटिश कलाकार थी, जो आगे चल कर हॉलीवुड की जानीमानी कलाकार बनी।
आड्री हेपबर्न की सगाई १९५० में, जेम्स हेन्सन के साथ हुई, तारीख भी तय हो गयी पर दोनों को लगा कि उनके कैरियर उन्हें अलग रखेंगे इसलिये शादी नहीं की। आड्री हेपबर्न की पहली शादी १९५४ में मेल फेरर, कलाकार, से हुई। यह १४ साल चली। उनके लड़के के अनुसार यह ज्यादा खिंची। तलाक लेने से पहले यह दोनो अलग हो गये थे। उस समय आड्री हेपबर्न एक मनोचिकित्सक एन्ड्रिया डॉटी के यहां जाने लगी। बाद में उसी से १९६९ में शादी कर ली। यह शादी भी १३ साल तक चली।
रोमन हॉलीडे १९५३ में बनी थी। आड्री हेपबर्न इसे अपनी सबसे बेहतरीन फिल्म मानती थीं क्योंकि इस फिल्म ने उन्हें सितारा बनाया था। उनकी अन्य प्रसिद्ध फिल्मों में हैं: 'शराड', 'माई फेयर लेडी', 'वार एण्ड पीस', 'हाउ टू स्टील मिलियन' और 'वेट अन्टिल डार्क'।
२००३ में, आड्री हेपबर्न के सम्मान में, अमेरीका ने एक स्टैम्प भी निकाला।
शैल
पृथ्वी की ऊपरी परत या भू-पटल (क्रस्ट) में मिलने वाले पदार्थ चाहे वे ग्रेनाइट तथा बालुका पत्थर की भांति कठोर प्रकृति के हो या चाक या रेत की भांति कोमल; चाक एवं लाइमस्टोन की भांति प्रवेश्य हों या स्लेट की भांति अप्रवेश्य हों, चट्टान अथवा शैल (रॉक) कहे जाते हैं। इनकी रचना विभिन्न प्रकार के खनिजों का सम्मिश्रण हैं। चट्टान कई बार केवल एक ही खनिज द्वारा निर्मित होती है, किन्तु सामान्यतः यह दो या अधिक खनिजों का योग होती हैं। पृथ्वी की पपड़ी या भू-पृष्ठ का निर्माण लगभग २,००० खनिजों से हुआ है, परन्तु मुख्य रूप से केवल २० खनिज ही भू-पटल निर्माण की दृष्टि से महत्वपूर्ण हैं। भू-पटल की संरचना में ऑक्सीजन ४६.६%, सिलिकन २७.७%, एल्यूमिनियम ८.१ %, लोहा ५%, कैल्सियम ३.६%, सोडियम २.८%, पौटैशियम २.६% तथा मैग्नेशियम २.१% भाग का निर्माण करते हैं।
चट्टान मुख्यतः आग्नेय अवसादी एवं कायांतरित तीन प्रकार के होते हैं। आग्नेय चट्टानें पृथ्वी के तप्त, पिघले मैग्मा के ठंडा होकर ठोस हो जाने से निर्मित होती हैं। हमारी पृथ्वी प्रारम्भ में गर्म एवं पिघली अवस्था में थी। अतः पृथ्वी के ऊपरी आवरण के ठंडा होने से पृथ्वी पर सर्वप्रथम आग्नेय चट्टानें ही बनीं। इसी से आग्नेय चट्टानों को प्रारम्भिक चट्टानें भी कहते हैं। स्थिति के आधार पर ये अन्तर्निर्मित या बहिनिर्मित प्रकार की होती हैं। सूर्य-ताप, वर्षा, पाला आदि द्वारा चूर्ण किए गये पदार्थों को नदी या हिमनदी बहाकर अथवा हवा उड़ाकर किसी झील, समुद्र या अन्य निचले भागों में परत के ऊपर परत जमा कर देती हैं। इन जमा किए गये पदार्थों को 'अवसाद' तथा इनसे निर्मित चट्टानों को अवसादी चट्टानें कहते हैं। चूँकि इन चट्टानों में परते पायी जाती हैं अतः इन्हें परतदार चट्टानें भी कहते हैं। पृथ्वी के आन्तरिक ताप, दबाव अथवा दोनों के प्रभाव से आग्नेय, अवसादी अथवा अन्य परिवर्तित चट्टानों के मूल रूप में परिवर्तन हो जाने से बनने वाली चट्टानों को परिवर्तित या रूपान्तरित चट्टान कहते हैं।
बेसाल्ट एक ज्वालामुखी चट्टान होती है। यह चट्टान काले भूरे रंग की होती है। यह चट्टान सूक्ष्म कणों से बनी होती है। इस प्रकार की चट्टान मेंटल के पिघलने की वजह से बनती है। इसका प्रयोग मूर्तियाँ बनाने में होता है। यह चट्टानें गुलाबी भूरे रंग की होती हैं। यह बहुत ही कठोर होती हैं, और इनका प्रयोग निर्माण कार्य में बहुत अधिक मात्रा में होता है। इन्हें हिन्दी में कणाश्म भी कहते हैं।मनुष्य पृथ्वी तल पर विविध क्रियाकलाप लम्बे समय से कर रहा है। समय और तकनीकी विकास के साथ वह शैलों और खनिजों का विविध उपयोग करता रहा है। वैज्ञानिक और तकनीकी ज्ञान जैसे-जैसे बढ़ता गया वैसे-वैसे मनुष्य की सुख-सुविधाओं के लिए शैलों और खनिजों की उपयोगिता बढ़ती गई।
शैल और खनिज आर्थिक दृष्टि से बहुत ही महत्वपूर्ण हैं। ये सभी प्रकार की धातुओं, मूल्यवान पत्थर, उद्योगों के लिए माल और ईंधन के स्रोत हैं। शैलों के महत्व के संबंध में संक्षिप्त जानकारी नीचे दी गई है:क. ...rocks are the books of earth's history and fossils are the pages: S. W. Woolridge & R. S. Morgan 1959.
आग्नेय शैल
आग्नेय शैल () वे शैल हैं जिनकी रचना धरातल के नीचे स्थित तप्त एवं तरल चट्टानी पदार्थ, अर्थात् मैग्मा, के सतह के ऊपर आकार लावा प्रवाह के रूप में निकल कर अथवा ऊपर उठने के क्रम में बाहर निकल पाने से पहले ही, सतह के नीचे ही ठंढे होकर इन पिघले पदार्थों के ठोस रूप में जम जाने से होती है। अतः आग्नेय चट्टानें पिघले हुए चट्टानी पदार्थ के ठंढे होकर जम जाने से बनती हैं। ये रवेदार भी हो सकती है और बिना कणों या रवे के भी। ये चट्टानें पृथ्वी पर पायी जाने वाली अन्य दो प्रमुख चट्टानों, अवसादी और रूपांतरित के साथ मिलकर पृथ्वी पर पायी जाने वाली चट्टानों के तीन प्रमुख प्रकार बनाती हैं।
पृथ्वी के धरातल की उत्पत्ति में सर्वप्रथम इनका निर्माण होने के कारण इन्हें 'प्राथमिक शैल' भी कहा जाता है। ऐसा इसलिए भी कहा जाता है कि यही वे पहली चट्टानें हैं जो पिघले हुए चट्टानी पदार्थ से बनती हैंजबकि अवसादी या रूपांतरित चट्टानें इन आग्नेय चट्टानों के टूटने या ताप और दाब के प्रभाव आकार में बदलने से से बनती हैं।
इनके दो मुख्य प्रकार हैं। ज्वालामुखी उदगार के समय भूगर्भ से निकालने वाला लावा जब धरातल पर जमकर ठंडा हो जाने के पश्चात आग्नेय चट्टानों में परिवर्तित हो जाता है तो इसे बहिर्भेदी या ज्वालामुखीय चट्टान कहा जाता है। इसके विपरीत जब ऊपर उठता हुआ मैग्मा धरातल की सतह पर आकर बाहर निकलने से पहले ही ज़मीन के अन्दर ही ठंडा होकर जम जाता है तो इस प्रकार अंतर्भेदी चट्टान कहते हैं।
चूँकि, ज़मीनी सतह से नीचे बनने वाली आग्नेय चट्टानें धीरे-धीरे ठंडी होकर जमती है, ये रवेदार होती हैं, क्योंकि मैग्माई पदार्थ के अणुओं के एक दूसरे के साथ संयोजित होकर क्रिस्टल या रवे बनाने हेतु काफ़ी समय मिल जाता है। इसके ठीक उलट, जब मैग्मा लावा के रूप में ज्वालामुखी उदगार के समय बाहर निकल कर ठंढा होकर जमता है तो रवे बनने के लिये पर्याप्त समय नहीं मिलता और इस प्रकार बहिर्भेदी आग्नेय चट्टानें काँचीय या गैर-रवेदार (glassy) होती हैं।
आग्नेय चट्टानों के परतों मे जीवाश्मों का पूर्णतः अभाव पाया जाता है। अप्रवेश्यता अधिक होने के कारण इन पर रासायनिक अपक्षय का बहुत कम प्रभाव पड़ता है, लेकिन यांत्रिक एवं भौतिक अपक्षय के कारण इनका विघटन व वियोजन प्रारम्भ हो जाता है। ग्रेनाइट, बेसाल्ट, गैब्रो, ऑब्सीडियन, डायोराईट, डोलोराईट, एन्डेसाईट, पेरिड़ोटाईट, फेलसाईट, पिचस्टोन, प्युमाइस इत्यादि आग्नेय चट्टानों के प्रमुख उदाहरण है।
पृथ्वी की पपड़ी के ऊपरी 16 किलोमीटर (10 मील) मे लगभग 90% से 95% तक आग्नेय चट्टानें और कायांतरित चट्टानें पायी जाती हैं।
इनका महत्व इसलिए है क्योंकि:आग्नेय चट्टानों घटना, बनावट, खनिज, रासायनिक संरचना और आग्नेय शरीर की ज्यामिति की विधा के अनुसार वर्गीकृत की जाती है|बहिर्भेदी आग्नेय चट्टानें वे चट्टानें हैं जो मैग्मा के पृथ्वी कि सतह के ऊपर निकल कर लावा के रूप में आकर ठंढे होकर जमने से बनती हैं। चूँकि इस प्रकार के उद्भेदन को ज्वालामुखी उद्भेदन कहा जाता है, अतः ऐसी चट्टानों को ज्वालामुखीय चट्टानें भी कहते हैं।
आग्नेय चट्टानें तीन तरह की होती है
फूल एन फाइनल (२००७ फ़िल्म)
फूल एन फाइनल 2007 में बनी हिन्दी भाषा की फिल्म है।
जाने तू या जाने ना
जाने तू ... या जाने ना २००८ में बनी हिन्दी भाषा की रूमानी कॉमेडी फिल्म है। यह इमरान खान कि पहली फ़िल्म थी। इस फ़िल्म के डायरेक्टर अब्बास टायरवाला की भी यह पहली फ़िल्म थी। यह फ़िल्म बॉक्स ऑफिस पर सुपरहिट हुई।
इस फिल्म में ए आर रहमान ने मयुजिक दिया है।
यूँ होता तो क्या होता (2006 फ़िल्म)
यूँ होता तो क्या होता 2006 में बनी हिन्दी भाषा की फिल्म है।
मिशन कश्मीर
मिशन कश्मीर 2000 में बनी हिन्दी भाषा की नाटकीय एक्शन फ़िल्म है। इसका निर्देशन और निर्माण विधु विनोद चोपड़ा ने किया और मुख्य भूमिकाओं में संजय दत्त, ऋतिक रोशन, प्रीति जिंटा, सोनाली कुलकर्णी और जैकी श्रॉफ हैं। जारी होने पर मिशन कश्मीर आलोचनात्मक और व्यावसायिक सफलता बन गई। जिस दिन "मोहब्बतें" जारी हुई उसी तारीख को जारी होने के बावजूद यह उस वर्ष की भारत में तीसरी सबसे ज्यादा कमाई करने वाली फिल्म बनी।
इनायत खान (संजय दत्त) श्रीनगर, कश्मीर की सुरक्षा के लिए जिम्मेदार पुलिस का वरिष्ठ अधीक्षक हैं। एक दिन उसके छोटा बेटा इरफान (योगिन सोनी) दुर्घटनाग्रस्त हो जाता है और उसे अस्पताल ले जाया जाता है। लेकिन मलिक उल खान (पुरू राजकुमर) द्वारा प्रेरित एक फतवा के कारण डॉक्टरों को पुलिसकर्मियों के इलाज के लिए मना कर दिया गया है। डॉक्टरों ने इलाज करने से इंकार कर दिया। इरफान अपनी चोटों से मर जाता है और खान व्यक्तिगत रूप से मलिक के खतरे को खत्म करने के लिए कसम खाता है। यह पता लगने के बाद कि मलिक और उसके आदमी एक गांव में शरण ले रहे हैं। इनायत और उसके आदमी सभी आतंकवादियों पर हमला करने और मारने का प्रबंधन करते हैं। दुर्भाग्यवश, क्रॉसफायर में एक परिवार आ जाता है और मारा जाता है। अल्ताफ (मोहसिन मेमन) नाम का एक छोटा लड़का एकमात्र पारिवारिक सदस्य है जो गोलीबारी में बचता है। इनायत की पत्नी नीलिमा (सोनाली कुलकर्णी), अल्ताफ के लिए खेद करती है और अल्ताफ को अपनाने के लिए इनायत को राजी करने का प्रयास करती है। खान अनिच्छुक रूप से सहमत होता है क्योंकि वह अल्ताफ के परिवार की हत्या के लिए पश्चाताप कर रहा है।
अल्ताफ अपने नए घर में बस जाता है और इनायत और नीलिमा को अपने नए माता-पिता के रूप में स्वीकार कर लेता है। तभी उसे पता चलता है कि इनायत उन पुलिसकर्मियों में से एक था जिन्होंने उसके परिवार को मार डाला था। वह उसको मारने की कोशिश करता है और असफल होने पर भाग जाता है। उसे अपने पठान नेता हिलाल कोहतिस्तान (जैकी श्रॉफ) के नेतृत्व में एक आतंकवादी समूह द्वारा पाया जाता और उसे आतंकवादी बनने के लिए प्रशिक्षित किया जाता है। दस साल बाद, हिलाल और एक वयस्क अल्ताफ (ऋतिक रोशन) को "मिशन कश्मीर" को पूरा करने का कार्य सौंपा गया है जिसमें शामिल है - भारतीय प्रधान मंत्री की हत्या। अल्ताफ अपने बचपन की दोस्त और टीवी व्यक्तित्व सुफिया परवेज़ (प्रीति जिंटा) से मिलता है और हालांकि वह उससे प्यार करते है लेकिन वह हिलाल की योजना को सफल बनाने के लिए उसका उपयोग करता है। वह इनायत के जीवन पर एक और असफल प्रयास करता है जिसके परिणामस्वरूप उसए मीडिया द्वारा एक वांछित आपराधी घोषित किया जाता है। साथ ही, सुफिया अल्ताफ के सच्चे व्यवसाय के बारे में जान जाती है और उसके साथ अपने रिश्ते को तोड़ देती है। अल्ताफ इनायत को मारने का एक और प्रयास करता है। दुर्भाग्यवश, नीलिमा मर जाती है।
ना तुम जानो ना हम (2002 फ़िल्म)
ना तुम जानो ना हम 2002 में बनी हिन्दी भाषा की फिल्म है।
दस (2005 फ़िल्म)
दस 2005 में बनी हिन्दी भाषा की फिल्म है।
एकलव्य (2007 फ़िल्म)
एकलव्य 2007 में बनी हिन्दी भाषा की फिल्म है।
वाह! लाइफ हो तो ऐसी
वाह ! लाइफ़ हो तो ऐसी 2005 में बनी हिन्दी भाषा की फिल्म है।
तेरे मेरे सपने (1996 फ़िल्म)
तेरे मेरे सपने 1996 में बनी हिन्दी भाषा की फिल्म है जिसके निर्माता अमिताभ बच्चन और निर्देशक जॉय ऑगस्टिन है। इस फिल्म में चन्द्रचूढ़ सिंह, अरशद वारसी, प्रिया गिल और सिमरन जैसे अपरिचित कलाकार थे। इनमें से चन्द्रचूढ़, अरशद और प्रिया की ये पहली फ़िल्म है। जारी होने पर फ़िल्म सफल रही थी और इसका संगीत भी मशहूर था।
ये कहानी एक ही दिन में जन्म लेने वाले दो बच्चों की है, जिसमें से एक राहुल मेहता (चन्द्रचूढ़ सिंह) का जन्म इंग्लैंड के एक अमीर खानदान में होता है, वहीं बालू (अरशद वारसी) का जन्म मुम्बई के एक मध्यम वर्ग के ब्राह्मण परिवार में होता है। राहुल के माता-पिता की मौत उसके बचपन में ही हो जाती है, और वो अपने दादा शम्भूनाथ मेहता (प्राण) के साथ रहता है। वो अपने माता-पिता की कब्र को देखने के लिए भारत जाना चाहता है, लेकिन उसके दादा उसे जाने नहीं देना चाहते, क्योंकि उसे लगता है कि वो भी अपने माता-पिता की तरह प्यार में पड़ जाएगा।
किसी तरह राहुल भारत आने में सफल रहता है, जहाँ से उसे टैक्सी में बालू मिलता है। राहुल की पहचान से अनजान, बालू अपने जन्मदिन के दिन पैदा हुए दूसरे अमीर बच्चे को लगातार भला-बुरा कहता रहता है। जब राहुल उसे उसकी पहचान बताता है तो वो शर्मिंदा हो जाता है। राहुल वापस उस अमीरी-ग्रस्त दुनिया में वापस नहीं जाना चाहता है, इस कारण वो बालू से एक दुसरे की जगह बदलने की बात कहता है। इस तरह राहुल एक टैक्सी ड्राइवर और बालू एक अमीर इंसान बन जाता है।
राहुल टैक्सी ड्राइवर के रूप में बालू के घर जाता है, जहाँ उसे बालू की बहन पारो (प्रिया गिल) से प्यार हो जाता है। वहीं बालू को भारत में मेहता इंडस्ट्रीज़ को संभालने वाले वीपी माथुर की बेटी पूजा (सिमरन) से प्यार हो जाता है। जब सभी को सच्चाई का पता चलता है तो राहुल के दादा भारत आ जाते हैं, और वहीं माथुर को जब पता चलता है कि उसकी बेटी एक टैक्सी ड्राइवर से शादी करना चाहती है तो माथुर अपने हाथों से मेहता इंडस्ट्रीज़ को दूर जाता देख कर राहुल और उसके दादा को मारने की कोशिश करता है, पर राहुल और बालू मिल कर उसे बचा लेते हैं।
बेताबी (1997 फ़िल्म)
बेताबी 1997 में बनी हिन्दी भाषा की फिल्म है।
चन्द्रचूढ़ सिंह
चन्द्रचूढ़ सिंह (जन्म: 11 अक्टूबर, 1968) हिन्दी फ़िल्मों के एक अभिनेता हैं।
चंद्रचूर्ण सिंह का निवास जिला अलीगढ़ मे जलालपुर नामक जगह पर है। इनके पिता का नाम कैपट्न बल्देव सिंह हैं।
सिमरन
सिमरन (गुरुमुखी ਸਿਮਰਨ, ) एक पंजाबी शब्द है जो संस्कृत शब्द से लिया है, "स्मारिका", "स्मरण, स्मरण, और स्मरण का कार्य," जो किसी के जीवन में उच्चतम पहलू और उद्देश्य हो सकता है। यह स्वयं के सर्वश्रेष्ठ पहलू का निरंतर स्मरण है, और/या ईश्वर का निरंतर स्मरण (या भावना), इस प्रकार आध्यात्मिकता का परिचय देने के लिए उपयोग किया जाता है। बाहर के सांसारिक कार्यों को अंजाम देते हुए इस राज्य को निरंतर बनाए रखा जाता है।
संत मत में सिमरन शब्द दीक्षा के दौरान सतगुरु द्वारा दिए गए मंत्र को दोहराने की साधना के लिए उपयोग किया जाता है। मंत्र को ही सिमरन भी कहा जाता है। सिमरन पुनरावृत्ति ध्यान के दौरान और इसके बाहर भी की जाती है, हालांकि इस मंत्र को बाद में स्वयं या भगवान की वास्तविक भावना के पक्ष में गिरा दिया जाता है, जो कि जाप के माध्यम से एकरसता से बाहर होने के कारण होता है। इस प्रकार मंत्र का उपयोग केवल उस बिंदु तक किया जाता है, एकरसता और पहले से गठित पैटर्न टूट जाते हैं। इसके बाद शुद्ध सिमरन साधक द्वारा किया जाता है।
फूल और काँटे
फूल और काँटे 1991 की कुकू कोहली द्वारा निर्देशित हिन्दी भाषा की एक्शन रूमानी फिल्म है।  इसमें अजय देवगन, मधु, अरुणा ईरानी, जगदीप और अमरीश पुरी शामिल हैं। इस फिल्म से अभिनेत्री हेमा मालिनी की भतीजी मधु और स्टंट और एक्शन कोरियोग्राफर वीरू देवगन के बेटे अजय देवगन की शुरुआत हुई। फिल्म ने 1991 के लिए फ़िल्मफ़ेयर पुरुष प्रथम अभिनय पुरस्कार अजय देवगन को जिताया।
फिल्म में अजय देवगन की प्रविष्टि बहुत लोकप्रिय हुई जहां वह दो चलती मोटरसाइकिलों पर खड़े होकर आते हुए दिखाई पड़ते है। तब से कई फिल्मों में इसी तरह के स्टंट दोहराए गए  हैं। फिल्म सुपरहिट रही थी और इसने करीब 12 करोड़ की कमाई की थी।
नागेश्वर (अमरीश पुरी) एक बहुत बड़ा डॉन है, और इसी रास्ते चलने के कारण वो अपनी बीवी को खो देता है। उसका बेटा अजय (अजय देवगन), उसे अपनी माँ के मौत का कारण मानता है और उससे नफरत करता है।
जब अजय कॉलेज में अपनी पढ़ाई पूरी करने लगता है, तब वहाँ उसकी मुलाक़ात पूजा (मधु) से हो जाती है। जल्द ही दोनों एक दूसरे से प्यार करने लगते हैं और बाद में शादी कर लेते हैं। उनका एक बेटा भी होता है, जिसका नाम वे दोनों गोपाल रखते हैं।
नागेश्वर को लगता है कि वो अब बूढ़ा हो चुका है, और अपने गद्दी में वो अपने बेटे को बिठाना चाहता है। इसके लिए वो अपने बेटे को मनाने की काफी कोशिश करता है, पर उसके बार बार इंकार करने के बाद, नागेश्वर एक योजना बना कर उसके बेटे का अपने दाहिने हाथ शंकर के हाथों से अपहरण करवा कर अपने बेटे के पास जा कर इस अपहरण को उसके विरोधियों की चाल बता देता है और मदद के नाम पर उसे अपने घर ले चलता है।
अपने बेटे को वापस पाने के लिए अजय उसके घर चले जाता है। पर उसका दाहिना हाथ, शंकर विरोधियों से मिल जाता है। अजय को पुत्र को बचाने के लिये मजबूरन हथियार उठाने पडते है। अन्त में गोपाल को बचाते समय नागेश्वर की भी मौत हो जाती है।इस फिल्म में पहले अक्षय कुमार को लिया गया था, पर बाद में उनके स्थान पर अजय देवगन को ले लिया गया। अक्षय का कहना था कि "नदीम-श्रवण के साथ मेरा म्यूजिक सेशन चल रहा था, मैं फिल्म 'फूल और कांटे' की शूटिंग की तैयारी कर रहा था, इसी दौरान एक कॉल आया और मुझसे कहा गया कि वे सुबह शूटिंग के लिए ना आए"। वहीं अजय देवगन का कहना था कि "मुझे नहीं पता क्या सच है। मुझे बताया गया कि अक्षय नाम का कोई लड़का फिल्म कर रहा था, जिसने बड़ी फिल्म के चक्कर में इस फिल्म को छोड़ दी है। मेरे पापा ने कहा कि तुम्हें फिल्म करनी है। मैं 18 साल का था, मुझे तो फिल्म करनी भी नहीं थी। तब मैं अक्षय को नहीं जानता था।" इस तरह अजय देवगन को उनकी पहली फिल्म मिली।
"फूल और कांटे" का साउंडट्रैक संगीत जोड़ी नदीम श्रवण द्वारा रचित किया गया था। गीत समीर द्वारा लिखे गए थे। एल्बम हिट थी और गाने "तुमसे मिलने को दिल करता है", "धीरे धीरे प्यार को बढ़ाना है", "मैंने प्यार तुम्हीं से किया है" बहुत लोकप्रिय थे। गायक कुमार सानु, अनुराधा पौडवाल, उदित नारायण, अलका याज्ञिक और अलीशा चिनॉय ने इस एल्बम में अपनी आवाज़ें दीं।
1992 - फ़िल्मफ़ेयर सर्वश्रेष्ठ संगीतकार पुरस्कार - नदीम-श्रवण
यू मी और हम (2008 फ़िल्म)
यू मी और हम 2008 में बनी हिन्दी भाषा की फिल्म है। वर्तमान दौर में रोमांटिक कहानियाँ परदे पर से गायब हो चुकी हैं, लेकिन निर्देशक के रूप में अजय ने प्रेम कथा को चुना है। कहानी कहने की शैली अजय ने ‘नोट बुक’ से उठाई है और फ्लैश बैक का उम्दा प्रयोग किया है। क्रूज़ पर अजय और पिया की प्रेम कहानी शुरू होती है। अजय अपने दोस्तों के साथ मौज-मस्ती करने आया है और पिया जहाज पर काम करती है। अजय पहली बार पिया को देखता है और उसका दीवाना हो जाता है। वह उसका दिल जीतने की सारी कोशिशें करता है। झूठ का सहारा भी लेता है, लेकिन पिया प्रभावित नहीं होती। जब यात्रा समाप्त होती है तो वह पिया के पास अपना पता छोड़कर चला जाता है। कुछ महीनों बाद पिया उसके पास आती है और दोनों शादी कर लेते हैं। कहानी में मोड़ उस समय आता है जब पिया को अल्ज़ीमर नामक भूलने की गंभीर बीमारी हो जाती है। उसकी याददाश्त आती-जाती रहती है। कभी वह अपने बच्चे और पति तक को भूल जाती है, तो कभी एकदम सामान्य रहती है। उसकी हालत बिगड़ते देख अपने और बच्चे की बेहतरी के लिए अजय उसे केयर सेंटर में भर्ती कर देता है। कहीं न कहीं उसके मन में अपने लिए स्वार्थ जाग जाता है, लेकिन पिया के बिना अजय जी नहीं पाता। वह उसे फिर से घर ले आता है, क्योंकि वह उससे सच्चा प्यार करता है। पहली नजर का प्यार, प्यार की पवित्रता, भावनाएँ, ताकत और गहराई को इस कहानी के जरिये दिखाया गया है। अजय और पिया की इस कथा के समांतर अजय के दो दोस्तों की उपकथाएँ भी चलती हैं, जिसमें एक विवाहित जोड़ा है और तलाक की दहलीज पर खड़ा है। दूसरे जोड़े के बीच प्यार चल रहा है। इन उपकथाओं के जरिये शादी के पहले के प्यार की तुलना शादी के बाद के प्यार से की गई है।
विशाल भारद्वाज का संगीत है और बैकग्राउंड संगीत मोंटी शर्मा का है।
बसंत (1942 फ़िल्म)
बसंत 1942 में बनी हिन्दी भाषा की फिल्म है।
शराबी (1964 फ़िल्म)
शराबी 1964 में बनी हिन्दी भाषा की फिल्म है। इसका निर्देशन राज ऋषि ने किया और इसमें देव आनन्द और मधुबाला मुख्य भूमिकाओं में हैं। मदन मोहन का संगीत और राजेन्द्र कृष्ण के गीत हैं।
केशव (देव आनन्द) अपने पिता, दीनानाथ, माँ और छोटी बहन के साथ भारत के एक छोटे से शहर में गरीबी में जीवन बिताते रहता है। वो एक शराबी रहता है और अपने पिता के गुजर जाने के बाद वो अपने आप को पूरी तरह बदलने का वादा करता है। उसके इस वादे से उसकी माँ और उसकी प्रेमिका, कमला (मधुबाला) को सुकून के पल मिलते हैं। इसी के साथ-साथ कमला के व्यापारी पिता, लक्ष्मीदास उसकी नौकरी एक कोयले के खदान में लगा देते हैं और उसकी शादी कमला से तय भी कर देते हैं।
इसके कुछ दिनों बाद ही केशव अपना वादा तोड़ देता है, जिससे लक्ष्मीदास उन दोनों की शादी रद्द कर देता है। उसकी माँ शहर छोड़ कर जाने की धमकी देती है तो कमला उससे बात करना ही छोड़ देती है। लक्ष्मीदास की सेहत खराब हो जाती है और वो मरते वक्त कमला से वादा लेता है कि वो किसी और से शादी कर ले। अपने साथ कोयले की खदान में काम करने वाले सैकड़ों मजदूरों की जान खतरे में डालने के कारण उसे वे लोग काली सूची में डाल देते हैं।
सच्चे का बोलबाला (1989 फ़िल्म)
सच्चे का बोलबाला 1989 में बनी हिन्दी भाषा की फिल्म है।
उपकार (1967 फ़िल्म)
उपकार 1967 में बनी हिन्दी भाषा की फिल्म है जिसका निर्देशन मनोज कुमार ने किया है। इसी फ़िल्म से मनोज कुमार की "भारत कुमार" की छवि बनी थी। इस फ़िल्म को छ: फ़िल्मफ़ेयर पुरस्कारों से सम्मानित किया गया था।
फिल्म की कहानी राधा (कामिनी कौशल) और उसके दो पुत्रों भारत (मनोज कुमार) व पूरन (प्रेम चोपड़ा) की कहानी है। कहानी शुरू होती है हरियाणा के गांव अटाली से , राधा ग्रामीण महिला है जो अपने परिवार को खुशहाल देखना चाहती है। उसकी इच्छा अपने पुत्रों को पढ़ा-लिखा कर बड़ा आदमी बनाने की है। परन्तु वह दोनों की पढ़ाई का भार वहन नहीं कर पाती है। भारत ख़ुद की पढ़ाई रोक कर पूरन को पढ़ने के लिए शहर भेजता है। पूरन जब शिक्षा पूरी करके वापस आता है तो उसे आसान पैसा कमाकर खाने की आदत पड़ जाती है और इसमें उसका भागीदार होता है चरणदास (मदन पुरी), जो उसके परिवार में फूट डालने का कार्य भी करता है। वह चरणदास ही था जिसने उनके पिता को मारा था। चरणदास आग में घी का काम करता है और पूरन को जायदाद के बँटवारे के लिए उकसाता है। पापों की गर्त तले धँसा पूरन जायदाद के बँटवारे की माँग करता है। भारत स्वेच्छा से सारी सम्पत्ति छोड़ कर भारत-पाक युद्ध में लड़ने चला जाता है, जबकि पूरन एक ओर तो अनाज की कालाबाजारी तथा तस्करी का धंधा करता है और दूसरी ओर सीधे सादे गाँव वालों को मूर्ख बनाता है। लड़ाई में भारत दुश्मन के हाथों ज़ख़्मी हो जाता है और पकड़ा जाता है लेकिन किसी तरह दुश्मन को चकमा देकर अपने गाँव की तरफ़ ज़ख़्मी हालत में है निकल पड़ता है। रास्ते में चरणदास ज़ख़्मी भारत को मारने का षड्यंत्र रचता है, परन्तु मलंग चाचा (प्राण), जो कि विकलांग है, उसको बचा लेता है और ख़ुद घायल हो जाता है। घायल भारत और मलंग चाचा को बचाने में डॉक्टर कविता (आशा पारेख) महत्वपूर्ण भूमिका निभाती है। उधर पूरन को भी गिरफ़्तार कर लिया जाता है। उसको  अपनी ग़लती का अहसास हो जाता है और वह गोरख धंधा करने वालों को पकड़वाने में सरकार की सहायता करता है।इस फ़िल्म के संगीतकार कल्याणजी-आनन्दजी हैं और गीतकार गुलशन बावरा, इन्दीवर, प्रेम धवन एवं क़मर जलालाबादी हैं। देश भक्ति के अा
इस फिल्म की ज्यादातर शूटिंग हरियाणा के गांव अटाली (बल्लभगढ़) में हुई
यह फ़िल्म बॉक्स ऑफ़िस में "सुपर हिट" रही थी। जीते नामांकित ===राष्ट्रीय फ़िल्म पुरस्कार
दस नम्बरी (1976 फ़िल्म)
दस नम्बरी 1976 में बनी हिन्दी भाषा की फिल्म है।
मेरा नाम जोकर
मेरा नाम जोकर 1970 में बनी हिन्दी भाषा की नाट्य फिल्म है। इसका निर्देशन और निर्माण राज कपूर ने किया और लेखन का कार्य ख़्वाजा अहमद अब्बास द्वारा किया गया। इसमें राज कपूर नामस्रोत किरदार में सिमी गरेवाल, सेनिया रियाबिनकिना और पद्मिनी के साथ हैं। ये उनके बेटे ऋषि कपूर की पहली फिल्म भी थी।
ये फिल्म भारतीय सिनेमा की सबसे लंबी फिल्मों में से एक है। "संगम" के ब्लॉकबस्टर बन जाने के बाद, "मेरा नाम जोकर" के जारी होने की बहुत प्रतीक्षा थी, क्योंकि ये छः साल से निर्माणाधीन थी और आंशिक रूप से राज कपूर के स्वयं के जीवन पर आधारित थी। फिल्म को आंशिक रूप से सोवियत अभिनेताओं की भागीदारी के साथ बनाया गया था और कुछेक हिस्सों को मॉस्को में फिल्माया गया। फिल्म का संगीत, जो अभी भी बहुत लोकप्रिय है, शंकर-जयकिशन द्वारा तैयार किया गया था। इसके लिए उन्हें नौवां फिल्मफेयर पुरस्कार मिला।
ये कहानी राजू नाम के एक जोकर की है, जिसे सर्कस का सबसे अच्छा जोकर समझा जाता है। राजू के पिता की मौत सर्कस में एक करतब दिखाते समय होती है, इस कारण राजू की माँ उसे कभी भी सर्कस में काम नहीं करने देती है। राजू (ऋषि कपूर) को बचपन में ही अपनी शिक्षिका, मेरी (सिमी गरेवाल) से प्यार हो जाता है। पर वो उससे काफी बड़ी रहती है और उसकी शादी हो जाती है। इस कारण उसका दिल टूट जाता है पर उसे ये भी एहसास होता है कि वो पूरी दुनिया को हंसाने के लिए बना है।
बड़े होने के बाद राजू (राज कुमार) को जेमिनी सर्कस में काम मिल जाता है। वो सर्कस महेन्द्र सिंह (धर्मेन्द्र) का होता है, जो राजू के क्षमता को अच्छी तरह जानते रहता है और उसे काम पर रख लेता है। सर्कस में रूस से कलाकारों का एक समूह आता है, उनमें से एक लड़की, मरीना (सोनिया रियाबिनकिना) से राजू को प्यार हो जाता है। राजू को लगते रहता है कि वे दोनों साथ रहेंगे, पर सर्कस के खत्म हो जाने के बाद मरीना वापस रूस चले जाती है, जिससे राजू का दिल फिर टूट जाता है। इसी दौरान सर्कस में राजू की माँ भी राजू के करतब देखते रहती है और उसे अपने पति के मौत याद आ जाती है, उसी तरह के करतब अपने बेटे को करते देख उसकी मौत हो जाती है।
अब राजू सर्कस छोड़ देता है और बिना किसी लक्ष्य के इधर उधर घूमते रहता है। उसकी मुलाक़ात मीनू (पद्मिनी) से होती है, जो अनाथ लड़की है और एक प्रसिद्ध अभिनेत्री बनना चाहते रहती है। वे दोनों मिल कर छोटा सा सर्कस दिखाने लगते हैं और बाद में थियेटर में काम करने लगते हैं। वे दोनों काफी सफल हो जाते हैं और मीनू को फिल्म में काम करने का मौका भी मिल जाता है। वो अपने सपने को पूरा करने के लिए उसे छोड़ कर फिल्म में काम करने का फैसला करती है। इस तरह से राजू का तीसरी बार दिल टूट जाता है।
फिल्म के अंत में वो महेन्द्र से किए वादे के अनुसार अपना आखिरी करतब करता है। वो इसे दिखाने के लिए उन तीन लड़कियों को भी बुलाता है, जिससे उसने कभी प्यार किया था। वो दर्शकों को विश्वास दिलाता है कि वो फिर से आएगा और पहले से भी ज्यादा हँसाएगा।
पूरब और पश्चिम (1970 फ़िल्म)
पूरब और पश्चिम 1970 में बनी हिन्दी भाषा की फिल्म है। उपकार के पश्चात भारत कुमार के रूप में यह उनकी दूसरी फिल्म थी जिसमें उनका साथ थे-विनोद खन्ना, अशोक कुमार, सायरा बानो. ओमप्रकाश. प्रेमचोपड़ा आदि।
इस फिल्म में कल्याण जी आन्नद जी ने संगीत दिया था। परन्तु इसके पश्चात मनोज कुमार ने अपनी किसी भी फिल्म में उनको संगीतकार नहीं लिया।
पूरब और पश्चिम फिल्म के बनने के बाद इस फिल्म के गीतों को आल इन्डिया रेडियो से प्रसारित करवाने के लिए कल्याण जी आन्नद जी भाई को कहा गया। क्योंकि उन दिनों यह काम फिल्म के म्यूजिक डायरैक्टर करते थे और इस काम के पैसे देने पड़ते थे। जब काफी दिनों के पश्चात भी फिल्म के गीत रे़डियो पर सुनाई नहीं दिए तो मनोज कुमार ने इस बारे में कल्याण जी भाई से बात की तो पता लगा कि पैसे का पेमैंट ही नहीं किया गया था और कल्याण जी भाई के उत्तर से मनोज कुमार जी सन्तुष्ट नहीं थे और उन्होंने कहा कि यार अगर ऐसी बात थी तो पहले ही बता देते और उन्होंने फैसला कर लिया कि आगे से कभी भी कल्याण जी भाई के साथ काम नहीं करेॆगे और हुआ भी ऐसा ही। पूरब और पश्चिम के पश्चात उन्होॆने अपनी किसी भी फिल्म मेॆ कल्याण जी भाई का संगीत नहीं लिया।
यादगार (1970 फ़िल्म)
यादगार 1970 में बनी हिन्दी भाषा की फिल्म है।
पहचान (1970 फ़िल्म)
पहचान 1970 में बनी हिन्दी भाषा की फिल्म है। यह सोहनलाल कंवर द्वारा निर्मित और निर्देशित है और इसकी कहानी सचिन भौमिक की है। फिल्म में मनोज कुमार, बबीता और बलराज साहनी हैं। संगीत शंकर-जयकिशन का है।
बम्बई की रहने वाली बरखा (बबीता) अपनी विधवा माँ और भाई राकेश के साथ अमीरी में रहती है। राकेश की शादी माया नाम की एक अमीर महिला से होनी है। बरखा की मुलाकात विष्णुपुर के एक भोले आदमी, गंगाराम (मनोज कुमार) से होती है। वह शादी करने के लिए बम्बई आया है। उसका विवाह दुरिया चौधरी की बेटी के साथ होना तय हुआ था। लेकिन चौधरी ने अपनी बेटी की शादी कहीं और करने का फैसला किया, क्योंकि उन्हें पता चला कि गंगाराम अंग्रेज़ी नहीं जानता है, बेरोजगार है और उसके भविष्य की कोई संभावना नहीं है। बरखा और गंगाराम एक-दूसरे के प्रति आकर्षित होते हैं, इतना कि वह उसे उसकी बहन, चंपा (चाँद उस्मानी), और एक पूर्व-अग्निशामक से मिलवाता है, जिसके साथ वे रहते हैं।
बरखा और गंगाराम तब और भी करीब आते हैं जब उसे पता चलता है कि उनके घर में आग लगने पर पूर्व अग्निशामक ने वास्तव में उसकी जान बचाई थी। जब बरखा के भाई और माँ को पता चलता है कि वह गंगाराम से शादी करना चाहती है तो वे क्रोधित हो जाते हैं। लेकिन जब बरखा उन्हें मना लेती है, तो राकेश शादी की चर्चा के लिए गंगाराम के घर जाता है। वह शादी या किसी भी चीज़ के बारे में चर्चा नहीं करता है, लेकिन गुस्से में घर लौटता है और अपनी माँ और बहन को बताता है कि गंगाराम स्थानीय वेश्यालय की एक नर्तकी के साथ रह रहा है। ये वही है जिसे गंगाराम ने बरखा को अपनी बहन के रूप में पेश किया था। परेशान होकर बरखा गंगाराम से भिड़ जाती है और उससे चंपा को घर से निकालने की कहती है। जब वह ऐसा करने से इनकार करता है, तो वह उसे और चंपा के बीच में से चुनने के लिए कहती है।
साजन (1969 फ़िल्म)
साजन 1969 में प्रदर्शित हिन्दी भाषा की फिल्म है जिसके निर्माता व निर्देशक मोहन सेगल है। इसमे मनोज कुमार और आशा पारेख मुख्य भुमिका मे है।
यह शत्रुघन सिन्हा की पहली हिन्दी फिल्म थी।
दो बदन
दो बदन 1966 में बनी हिन्दी भाषा की फिल्म है। यह राज खोसला द्वारा निर्देशित है और इसमें मनोज कुमार, आशा पारेख, सिमी गरेवाल और प्राण आदि अभिनय करते हैं। संगीत रवि का है। फिल्म बॉक्स ऑफिस पर बड़ी हिट बनी थी।
विकास (मनोज कुमार) गरीब परिवार से आता है और कॉलेज जाता है ताकि वह अपनी पढ़ाई पूरी कर सके। फिर उसे नौकरी मिले और वह आर्थिक रूप से अपनी और अपने पिता की देखभाल कर सके। वह इस कॉलेज में धनी आशा (आशा पारेख) से मिलता है और कुछ गलतफहमियों के बाद दोनों में प्यार हो जाता है। विकास के पिता उसकी परीक्षा के दौरान गुजर जाते हैं और विकास अंतिम संस्कार में भाग लेने के लिए जाता है। वह अपनी पढ़ाई पूरी करने में असमर्थ होता है। आशा उसके लिए खेद महसूस करती है और उसे अपने पिता के साथ काम पर लगाने की व्यवस्था करती है।
वह नौकरी ले लेता है, यह न जानते हुए कि उसके नियोक्ता आशा के पिता हैं। आशा के पिता चाहते हैं कि उसकी शादी अश्विनी (प्राण) से हो और वह जल्द ही उनकी सगाई की घोषणा करते हैं। अश्विनी को पता चलता है कि आशा विकास से प्यार करती है और वह विकास के लिए एक दुर्घटना की योजना बनाता है। विकास दुर्घटना से बच जाता है, लेकिन अपनी आंखों की रोशनी खो देता है। इस घटना के बाद, विकास आशा पर खुद को बोझ नहीं बनाना चाहता है और डॉ. अंजलि (सिमी गरेवाल) के साथ एक नई दोस्ती बनाता है। इस बीच, अश्विनी आशा को सूचित करता है कि विकास की दुर्घटना में मृत्यु हो गई है। आशा अनिच्छा से अश्विनी से शादी करती है। सवाल यह है कि क्या विकास और आशा अपने जीवनकाल में दोबारा मिल पाएंगे?
जब प्यार किसी से होता है (1961 फ़िल्म)
जब प्यार किसी से होता है 1961 में बनी हिन्दी भाषा की फिल्म है जो हिट रही थी। यह नासिर हुसैन द्वारा लिखित, निर्मित और निर्देशित की गई। नासिर की सबसे पहली फिल्म जिसका उन्होंने निर्माण किया। इसमें देव आनंद और नासिर की मनपसंद अभिनेत्री आशा पारेख प्रमुख भूमिकाओं में शामिल थे। प्राण ने फिल्म में खलनायक को निभाया और राजेन्द्रनाथ ने सहायक भूमिका निभाई। यह एकमात्र ऐसी फिल्म थी जिसमें नासिर ने शंकर जयकिशन को संगीत निर्देशक और देव आनंद को नायक के रूप में इस्तेमाल किया। पार्श्वगायक मोहम्मद रफी और लता मंगेशकर थे।
निशा (आशा पारेख) भारत के नीलगाँव के एक बहुत अमीर परिवार से संबंधित है। वह अब विवाह योग्य है, और उसके व्यापारी पिता, सरदार रूप सिंह चाहते हैं कि वह उनके दोस्त के बेटे सोहन से शादी करे, लेकिन निशा ने उसे नापसंद किया। दार्जिलिंग की ओर एक नृत्य मंडल के साथ यात्रा करते समय, वह अपने पिता के व्यापार सहयोगी के बेटे, पोपट लाल से मिलती है और कुछ दुर्घटनाओं के बाद, दोनों एक-दूसरे से प्यार करने लगते हैं। वह उसे अपने पिता से मिलने के लिए ले जाती है जहां वह अपने व्यापार लेनदेन को अंतिम रूप भी दे सकता है। लेकिन जब रूप अंदर आते हैं, तो उसे पता चलता है कि पोपट गायब हो गया है, और उसके स्थान पर एक और आदमी असली पोपट होने का दावा कर रहा है। निशा का दिल टूट जाता है और वह पोपट से नफरत करना शुरू कर देती है। वह पोपट से मिलती है, जो उसे बताता है कि उसका असली नाम सुंन्दर (देव आनन्द) है और उन दोनों को उनके माता-पिता द्वारा एक-दूसरे से शादी के लिये चुना गया था, लेकिन बाद में रूप ने अपना मन बदल दिया था। निशा उसकी बात मान लेती ​​है और अपने पिता के आशीर्वाद के बिना उससे शादी करने के लिए सहमत होती है। जब विवाह होता है, खन्ना नाम का एक आदमी आता है और निशा को बताता है कि सुन्दर पहले से ही शांति नाम की महिला से शादी कर चुका है, जिसे बाद में उसने मार दिया, और पुलिस द्वारा इस मामले में प्राथमिक आरोपी रहा है।
हेनरिक इबसन
हेनरिक जोहान इब्सन (20 मार्च 1828 - 23 मई 1906) नार्वे के ऐसे प्रमुख नाटककार थे जिनके कारण आधुनिक यथार्थवादी नाटकों का जन्म हुआ। उन्हें आधुनिक नाटक का जन्मदाता भी कहा जाता है। " नॉर्वे के साहित्यकारों में उनका स्थान सर्वोपरि है वे विश्व के महान नाटककारों में शामिल हैं और नॉर्वे की जनता के राष्ट्रीय प्रतीक भी हैं।
इब्सन की रचनाएँ हिंदी में:
लाइफ़ इन अ... मेट्रो (2007 फ़िल्म)
लाइफ़ इन अ... मेट्रो(हिन्दी:जीवन एक महानगर में) 2007 में बनी हिन्दी भाषा की फिल्म है।
माइग्रेशन (2007 फ़िल्म)
माइग्रेशन 2007 में बनी हिन्दी भाषा की फिल्म है।
शाकालाका बूम बूम (2007 फ़िल्म)
शाकालाका बूम बूम 2007 में बनी हिन्दी भाषा की फिल्म है।
राजपाल यादव
राजपाल यादव हिन्दी फिल्मों के एक हास्य अभिनेता हैं।
इनका जन्म शाहजहाँपुर जिला के गाँवकुंडरा बण्डा में हुआ था। यह बहुत ही महान व्यक्तित्व के धनी व्यक्ति हैं।
राजपाल यादव बेहतरीन हास्य अभिनेता माने जाते हैं इन्होंने भारतेन्दु नाट्य अकादमी और नेशनल स्कूल ऑफ ड्रामा, दिल्ली से अभिनय की पढाई की है। 1999 "दिल क्या करे" से उन्होंने अभिनय की शुरुआत की थी। इसके बाद "प्यार तूने क्या किया" "जिंदगी का सफर" और "तुमको न भूल पाएंगे" जैसी फ़िल्मों में काम करके एक हास्य अभिनेता के रूप में स्थापित हो गये। "रामा रामा क्या है ड्रामा" फ़िल्म में उन्होंने मुख्य अभिनेता का किरदार निभाया था। उन्होंने लगभग 150 से अधिक फिल्मों में काम किया है।
एक और एक ग्यारह (2003 फ़िल्म)
एक और एक ग्यारह 2003 में बनी हिन्दी भाषा की कॉमेडी फ़िल्म है। इसके निर्देशक डेविड धवन हैं और इसमें गोविन्दा और संजय दत्त जैसे दिग्गज कलाकार हैं। यह बॉक्स ऑफिस पर औसत कारोबार दर्ज की थी।
सितारा (संजय दत्त) और तारा (गोविन्दा) दोनों भाई रहते हैं और एक दूसरे से बहुत प्यार करते रहते हैं। बचपन में ही उनकी माँ उन्हें सिखाती है कि दो लोग आपस में मिल जाएँ तो वे लोग ग्यारह के बराबर हो जाते हैं। वे लोग इसे ही अपना नियम बना लेते हैं और छोटे-मोटे अपराध करते रहते हैं। एक दिन पुलिस उन दोनों का पीछा करते रहती है और उसी दौरान वे लोग एक बहुत ही बड़े अपराधी कोबरा (आशीष विद्यार्थी) को अनजाने में पकड़ कर पुलिस वालों से बोलते हैं कि वो उन्हें जाने दें, नहीं तो इसे मार देंगे। इसी बीच उन लोगों से गलती से गोली चल जाती है और वो गोली कोबरा के पैर पर लग जाती है, जिससे पुलिस वाले कोबरा को पकड़ लेते हैं और जेल में डाल देते हैं।
वे लोग पुलिस से बचते हुए मेजर राम सिंह (जैकी श्रॉफ) के घर तक आ जाते हैं। वे लोग उसके घर में काम करने वाले नौकर को पैसे का लालच देकर घर की सारी जानकारी ले लेते हैं और किसी तरह अपने रहने का इंतजाम कर लेते हैं। कोबरा का भाई, पैंथर (गुलशन ग्रोवर) अपने चेहरे को मेजर राम सिंह की तरह बना कर कोबरा के साथ नए आधुनिक गन की चोरी करने आता है, पर गन लेकर जाते समय ही असली मेजर राम वहाँ आ जाता है। वो किसी तरह पैंथर को पकड़ लेता है और अपनी निगरानी में रख लेता है। जब तारा और सितारा के बारे में मेजर राम सिंह को पता चलता है तो वो उन्हें रुकने की अनुमति नहीं देता है और तारा सितारा जाने लगते हैं।
पैंथर को छुड़ाने के लिए कोबरा अपने आदमियों से मेजर राम के बेटे का अपहरण करने को कहता है। जब उसका बेटा अपने गाड़ी में बैठ कर स्कूल जाते रहता है कि तभी कोबरा के गुंडे आ जाते हैं और जब वे लोग अपहरण करने वाले होते हैं कि तभी तारा और सितारा भी वहाँ आ जाते हैं और वे लोग उन गुंडों से राम के बेटे को बचा लेते हैं। जब ये बात राम को पता चलती है तो वो उन दोनों को अपने घर में रहने की अनुमति दे देता है।
उस घर में रहते हुए उन दोनों को प्रीति और पिंकी से प्यार हो जाता है। प्रीति और पिंकी को भी उन दोनों से प्यार हो जाता है। पर इसके बाद उन्हें टीवी से पता चलता है कि कोबरा फरार हो चुका है। जल्द ही उन्हें पता चलता है कि उनकी माँ को कोबरा ने अपहरण कर कहीं छुपा दिया है। वो अब उन दोनों से किसी तरह पैंथर को बाहर करने में मदद करने बोलता है। वे दोनों उसकी मदद करते हैं और पैंथर जेल से बाहर हो जाता है। बदले में कोबरा उनकी माँ को वापस कर देता है।
राम सिंह को लगता है कि तारा और सितारा ने उसे बेवकूफ बनाया है। तारा और सितारा टीवी में देखते हैं कि राम सिंह और उनका पूरा परिवार दुःखी है कि उन लोगों ने अनजान लोगों पर इतना विश्वास कर लिया। उन दोनों को अपनी भूल का एहसास होता है और वे दोनों राम सिंह के घर चले जाते हैं और उसे बताते हैं कि उनकी माँ का कोबरा ने अपहरण कर लिया था और बदले में पैंथर को छुड़ाने को कहा था। राम सिंह उन दोनों को माफ कर देता है। वे लोग अब उन अपराधियों को पकड़ने चले जाते हैं और अंत में सफल भी हो जाते हैं।
आवारा पागल दीवाना (2002 फ़िल्म)
आवारा पागल दीवाना 2002 में बनी हिन्दी भाषा की फिल्म है। Awara Paagal Deewana movie- Box Office Collections ...
Budget: ₹13 crores
Box Office India: ₹16 crores
Box Office Worldwide: ₹28 crores
कितने दूर कितने पास (2002 फ़िल्म)
कितने दूर कितने पास 2002 में बनी हिन्दी भाषा की फिल्म है।
शर्त (2004 फ़िल्म)
शर्त 2004 में बनी हिन्दी भाषा की फिल्म है।
टैक्सी नम्बर ९२११ (फ़िल्म)
टैक्सी नम्बर ९२११ 2006 में बनी हिन्दी भाषा की फिल्म है।
ब्लफ़ मास्टर (2005 फ़िल्म)
ब्लफ़ मास्टर 2005 में बनी हिन्दी भाषा की फिल्म है।
मुम्बई मैटिनी (2003 फ़िल्म)
मुम्बई मैटिनी 2003 में बनी हिन्दी भाषा की फिल्म है।
नील एन निक्की (२००५ चलचित्र)
नील एन निक्की 2005 में बनी हिन्दी भाषा की फिल्म है।
तनिशा मुखर्जी
तनिशा मुखर्जी (जन्म: 1 जनवरी, 1978) हिन्दी फ़िल्मों की एक अभिनेत्री हैं।
पारिज़ाद ज़ोराबियाँ
पारिज़ाद ज़ोराबियाँ (जन्म: 23 अक्टूबर, 1973) हिन्दी फ़िल्मों की एक अभिनेत्री हैं। उन्होंने नागेश कुकुनूर की बॉलीवुड कॉलिंग से फ़िल्मों की शुरुआत की और सुभाष घई की फ़िल्म "जोगर्स पार्क" (2003) में जेन्नी के अभिनय में अन्तर्राष्ट्रीय पहचान बनाई।